Кола абавязкаў кіраўніка спраў дастаткова ёмістае – ад падрыхтоўкі пасяджэнняў райвыканкама да вырашэння гаспадарчых пытанняў, уключаючы арганізацыю працы адміністрацыйнай камісіі, рэагаванне на звароты грамадзян ды многае іншае. І ўсе гэтыя справы Галіна Іванаўна вырашала на высокім узроўні, з разуменнем чалавечых праблем, чуласцю і адказнасцю. Прафесійны юрыст, яна пісьменна і рупліва падыходзіла да пытанняў, што ўзнікалі, тактоўна дапамагала маладым спецыялістам, садзейнічала росту іх прафесіяналізму.